turjo4nis/wikipedia-bn-dump-20250701 huggingface dataset:
গণতান্ত্রিক ছাত্রশক্তি

গণতান্ত্রিক ছাত্রশক্তি বাংলাদেশের একটি ছাত্র সংগঠন। আখতার হোসেনসহ কিছু শিক্ষার্থীরা ৪ অক্টোবর ২০২৩ সালে এই ছাত্রসংগঠনের ঘোষণা দেন। সংগঠনের লক্ষ্য ও উদ্দেশ্য হলো শিক্ষা ব্যবস্থার পুনর্গঠন, রাজনৈতিক ব্যক্তি, পরিসর ও সংস্কৃতি নির্মাণ, শিক্ষার্থী কল্যাণ, ছাত্র-নাগরিক রাজনীতি নির্মাণ ও রাষ্ট্র-রাজনৈতিক ব্যবস্থার পুনর্গঠন। ১৪ সেপ্টেম্বর ২০২৪ তারিখে সংগঠনটি তাদের কার্যক্রম স্থগিত এবং কমিটি বিলুপ্ত ঘোষণা করে।

ইতিহাস 
শিক্ষা, শক্তি ও মুক্তি- এই মূলনীতি নিয়ে ঢাকা বিশ্ববিদ্যালয় কেন্দ্রীয় ছাত্রসংসদের সাবেক সমাজসেবা সম্পাদক আখতার হোসেনের নেতৃত্বে ৪ অক্টোবর, ২০২৩ সালে সংগঠনটি আত্নপ্রকাশ করেন। সাবেক ভিপি নুরুল হক নুরের বাংলাদেশ ছাত্র অধিকার পরিষদ দল থেকে পৃথক হয়ে সংগঠনটির জন্ম হয়। প্রতিষ্ঠার সময় মোট ৩১ সদস্যের কেন্দ্রীয় কমিটির ঘোষণা করা হয়। সংগঠনটি ২৯ সেপ্টেম্বরে ১৫ ছাত্র সংগঠনের সাথে ‘ফ্যাসিবাদ বিরোধী ছাত্র ঐক্য’ নামে নতুন জোট গঠন করে। এছাড়া, ০৮ সেপ্টেম্বর ২০২৪ তারিখে কেন্দ্রীয় শহীদ মিনারে জাতীয় নাগরিক কমিটি নামে তারা নতুন নাগরিক প্ল্যাটফর্মের ঘোষণা করেছেন। ১৪ সেপ্টেম্বর ২০২৪ তারিখে সংগঠনটি নিজেকে বিলুপ্ত ঘোষণা করে।

উল্লেখযোগ্য ব্যক্তি

রাজনৈতিক উত্থান 
২০২৪ সালে  বৈষম্যবিরোধী ছাত্র আন্দোলনের নেতৃত্বে সফলভাবে কোটা সংস্কার আন্দোলন ও অসহযোগ আন্দোলনের সম্পন্ন হয়। এ দুইটি আন্দোলনের কেন্দ্রীয় নেতৃত্বে গণতান্ত্রিক ছাত্রশক্তির নেতাদের উপস্থিতি পাওয়া যায়। সংগঠনটির নেতা-কর্মীদের প্রচেষ্টার ফলে অসহযোগ আন্দোলনের ফলে ৫ আগস্ট প্রধানমন্ত্রী শেখ হাসিনা পদত্যাগ করতে বাধ্য হন। ছাত্রশক্তির দুই নেতা আসিফ মাহমুদ ও নাহিদ ইসলাম বাংলাদেশের অন্তর্বর্তীকালীন সরকারে উপদেষ্টা হিসেবে দায়িত্ব পালন করেছেন। সংগঠনটির স্লোগান শিক্ষা, শক্তি ও মুক্তি।

তথ্যসূত্র 

গণতান্ত্রিক ছাত্রশক্তি
ঢাকা বিশ্ববিদ্যালয়
বাংলাদেশের ছাত্র সংগঠন
২০২৩-এ বাংলাদেশে প্রতিষ্ঠিত
২০২৩-এ প্রতিষ্ঠিত সংগঠন
ঢাকা ভিত্তিক সংগঠন
বাওয়াছড়া সেচ প্রকল্প

বাওয়াছড়া সেচ প্রকল্প হলো চট্টগ্রাম জেলার মীরসরাই উপজেলার ওয়াহেদপুর ইউনিয়নে অবস্থিত একটি সেচ প্রকল্প। এটি পরিচালনা ও রক্ষনাবেক্ষনের দায়িত্বে রয়েছে বাওয়াছড়া পানি ব্যবস্থাপনা সমবায় সমিতি।

ইতিহাস 
২০০৫ সালে ওয়াহেদপুর ইউনিয়নের ৫টি ওয়ার্ডের প্রায় দুই হাজার কৃষক একত্র হয়ে "বাওয়াছড়া পানি ব্যবস্থাপনা সমবায় সমিতি" গঠন করে। সমিতির মূল লক্ষ্য ছিল কৃষকদেরকে প্রশিক্ষণ দেয়া, অর্থ সঞ্চয়  করা এবং সঞ্চিত অর্থ হতে কৃষকদের ঋণ বিতরণ করা। পরবর্তীতে তারা পাহাড়ের পাদদেশে বাঁধ নির্মাণ ও সুইচ গেট স্থাপনের জন্য স্থানীয় সরকার প্রকৌশল অধিদপ্তরে যোগাযোগ করে। ২০০৫ সালে এলজিইডি ৬০ শতক জমি অধিগ্রহণ করে প্রায় ৪ কোটি টাকা ব্যয় করে প্রকল্পটি স্থাপন করে।

অবস্থান 
বাওয়াছড়া সেচ প্রকল্প চট্টগ্রাম জেলার মীরসরাই উপজেলার ছোট কমলদহ বাজার হতে ১.৫ কিলোমিটার পূর্বে পাহাড়ের পাদদেশে অবস্থিত। চট্টগ্রাম শহর হতে ছোট কমলদহের দূরত্ব প্রায় ৪৮ কিলোমিটার।

পর্যটন 
হ্রদের দুপাশে উঁচু পাহাড় থাকায় উপর থেকে শব্দ করে শীতল পানি হ্রদে গড়িয়ে পড়ে। পর্যটকেরা ঝর্নার ধারায় গা ভিজিয়ে তাদের অবসাদ দূর করে থাকেন। অনেকে রাতের বেলায় চাঁদের আলোয় ঝর্নার সৌন্দর্য উপভোগ করার জন্য পাহাড়ের পাদদেশে তাঁবু টাঙিয়ে অবস্থান করেন।

প্রভাব 
পূর্বে ছড়ার পানিতে বর্ষাকালে বসতি, রাস্তাঘাট ও ফসলি জমি ডুবে থাকত। পাহাড়ী ঢল মানুষের বাড়িঘর ও আসবাবপত্র তলিয়ে নিয়ে যেত। তাই এ ছড়াকে স্থানীয় লোকজন অভিশাপ মনে করত।

কিন্তু প্রকল্পটি বাস্তবায়নের পর দুই হাজার একর অনাবাদি জমি চাষের আওতায় এসেছে। কৃষকেরা হ্রদের পানি দিয়ে চিচিঙ্গা, ঝিংগা, লাউ, বরবটি, ধুন্দল, চিনে বাদামসহ বিভিন্ন সবজির চাষ করছে। আউশ, বোরো ও আমন ধানের বীজতলা প্রস্তুতে হ্রদের পানি সহায়ক ভূমিকা রাখছে। এছাড়া, বাঁধ স্থাপনের ফলে স্থানীয় জনগণ পাহাড়ী ঢল থেকে রক্ষা পেয়েছেন।

আরও দেখুন 
 মহামায়া হ্রদ

তথ্যসূত্র 

মীরসরাই উপজেলা
মীরসরাই উপজেলার দর্শনীয় স্থান
চট্টগ্রাম জেলার দর্শনীয় স্থান
বাংলাদেশের সেচ প্রকল্প
জিমরান

জিমরান ( Hebrew זִמְרָן; , ), জামব্রান নামেও পরিচিত, হিব্রু বাইবেল অনুসারে, ইস্রায়েলীয়দের কুলপিতা আব্রাহাম ও কেতুরার প্রথম পুত্র ছিলেন। কেতুরাকে আব্রাহাম সারার মৃত্যুর পর বিয়ে করেছিলেন। আদিপুস্তকের বর্ণনানুসারে জিমরানের আরও পাঁচ ভাই ছিলঃ য়োকশান, মেদান, মিদিয়ান, ইশবাক এবং শুয়াহ।

রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।" একারণে, জিমরানকে কেউ কেউ অস্থায়ীভাবে মক্কা ও মদিনার মধ্যবর্তী আরব শহর জাবরানের সাথে সম্পর্কিত হিসেবে চিহ্নিত করেছেন  (অর্থাৎ জেদ্দা)।

যাশের পুস্তক অনুসারে, জিমরানের সন্তানরা ছিল অবিহেন, মলিচ এবং নারিম।

জান রেটসো এবং উইলিয়াম হ্যাজলিটের মতো শিক্ষাবিদরা পরামর্শ দিয়েছেন যে জিমরানের বংশধররা ব্যানিজোমেনেস নামে পরিচিত, যাদের কথা গ্রীক ঐতিহাসিক ডিওডোরাস সিকুলাসের বর্ণনায় উল্লেখ করা হয়েছে।

তথ্যসূত্র

বহিঃসংযোগ 

 ইস্টনের বাইবেল অভিধানে  জিমরান 

আব্রাহামের সন্তান
য়োকশান

য়োকশান (,  য়কসান ) বাইবেল অনুসারে, আব্রাহাম ও তার স্ত্রী বা উপপত্নী কেতুরার সন্তান। আব্রাহাম কেতুরাকে সারার মৃত্যুর পর বিয়ে করেছিলেন। য়োকশানের পাঁচ ভাই ছিল: জিমরান, মেদান, মিদিয়ান, ইশবাক এবং শুয়াহ;  পাশাপাশি দুই সৎ ভাই: ইসমাইল (ইসমাইল) এবং ইসহাক (ইসহাক)। তিনি ছিলেন কেতুরার দ্বিতীয় পুত্র এবং আব্রাহামের চতুর্থ পুত্র।

রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।"

য়োকশান শিবা ও ডেডানের পিতা হলেন। ডেডানের তিন পুত্র ছিল, যার নাম ছিল অশুরীম, লেটুশিম এবং লেউম্মিম।

তাবারি তার "নবী ও রাজাদের ইতিহাস" গ্রন্থে বলেছেন যে উত্তর আরবের পূর্বপুরুষ আদনানের স্ত্রী মাহদাদ বিনতে লাহাম ছিলেন য়োকশানের বংশধর।

তথ্যসূত্র 

 

আব্রাহামের সন্তান
মেদান (আব্রাহামের পুত্র)

বাইবেল অনুসারে, মেদান (  Məḏān: "বিবাদ; দ্বন্দ্ব"; এছাড়াও আরবিতে মাদান নামেও উল্লিখিত) ইস্রায়েলীয়দের কুলপিতা আব্রাহাম ও তার তৃতীয় স্ত্রী কেতুরার তৃতীয় পুত্র। আব্রাহাম কেতুরাকে সারার মৃত্যুর পর বিয়ে করেছিলেন। মেদানের পাঁচ ভাই ছিল, জিমরান, য়োকশান, মিদিয়ান, ইশবাক ও শুয়াহ।

রোমান ইহুদি ঐতিহাসিক জোসেফাস ফ্লাভিয়াসের বর্ণনানুসারে "আব্রাহাম তাদের বিভিন্ন উপনিবেশে বসতি স্থাপনের পরিকল্পনা করেছিলেন; এবং তারা ট্রগ্লোডাইটিস এবং লোহিত সাগর পর্যন্ত আরব ফেলিক্সে পৌঁছেছিল ও তার দখল নিয়েছিল।" তার সম্পর্কে আর কিছু জানা যায় না।

ইরান ও ইরাকের মাদান জনগণের সাথে কোন তার কোন সম্পর্ক নেই।

তথ্যসূত্র 

আব্রাহামের সন্তান
আদিপুস্তকের ব্যক্তিত্ব
ইলেকট্রনিক বর্তনীর উপাদান বিন্যাস

ইলেকট্রনিক বর্তনীর উপাদান স্থানবিন্যাস বলতে কোনও ইলেকট্রনিক বর্তনীর উপাদানগুলির আন্তঃসংযোগগুলির জালব্যবস্থাটি যে স্থানিক বিন্যাস গঠন করে, তাকে বোঝায়। উপাদানগুলির বিভিন্ন নির্দিষ্ট মান বা শ্রেণী (রেটিং) একই স্থানবিন্যাস হিসাবে বিবেচিত হয়। বর্তনীর উপাদানের স্থানবিন্যাস বাস্তব জগতে একটি বর্তনীর উপাদানগুলির ভৌত অবস্থানের বিন্যাসের সাথে বা বর্তনীর রেখাচিত্রে তাদের দৃশ্যমান অবস্থানের সাথে সম্পর্কিত নয়। টপোগণিতের গাণিতিক ধারণার অনুরূপে এটি শুধুমাত্র উপাদানগুলির মধ্যে যে সংযোগগুলি রয়েছে, কেবল সেগুলির সাথে সংশ্লিষ্ট। অনেক বাস্তবিক মূর্ত ভৌত বিন্যাস এবং বর্তনী লেখচিত্র থাকতে পারে, যেগুলির উপাদানগুলির স্থানবিন্যাস শেষ বিচারে একই হয়ে থাকে।

আরও কঠোর দৃষ্টিকোণ থেকে বললে কোনও বর্তনীর উপাদানের স্থানবিন্যাস উপাদানের ধরনের উপর নির্ভর করে না। অর্থাৎ বর্তনীর কোনও উপাদানকে সম্পূর্ণ ভিন্ন ধরনের আরেকটি উপাদান দিয়ে একটি উপাদান প্রতিস্থাপন করা হলেও বর্তনীটির উপাদানের স্থানবিন্যাস একই থাকবে। তবে কিছু কিছু পরিস্থিতিতে এগুলিকে শিথিল একটি দৃষ্টিকোণ থেকে ভিন্ন স্থানবিন্যাস হিসাবে বর্ণনা করা যেতে পারে। উদাহরণস্বরূপ, নিম্ন-কম্পাংক সংকেত পরিস্রাবক (লো-পাস ফিল্টার) নামক যন্ত্রের ইলেকট্রনীয় বর্তনীর আবেশক এবং ধারকগুলির স্থান পরিবর্তন করলে সেটি উচ্চ-কম্পাংক সংকেত পরিস্রাবকে (হাই-পাস ফিল্টার) পরিণত হয়। এগুলির বর্তনীর উপাদান স্থানবিন্যাস (বা জালকব্যবস্থা স্থানবিন্যাস) অভিন্ন হলেও এগুলোকে উচ্চ-কম্পাংক পারাপার এবং নিম্ন-কম্পাংক পারাপার নামক দুইটি ভিন্ন উপাদান স্থানবিন্যাস হিসাবে বর্ণনা করা যেতে পারে। এই শ্রেণির বস্তুর জন্য অধিকতর সঠিক পরিভাষা (অর্থাৎ, একটি জালকব্যবস্থা যেখানে উপাদানের ধরন নির্দিষ্ট করা হয় কিন্তু পরম মান নয়) হলো আদিপ্রতিমা জালকব্যবস্থা (প্রোটোটাইপ নেটওয়ার্ক)।

ইলেকট্রনিক জালকব্যবস্থা স্থানবিন্যাস গাণিতিক টপোগণিত (স্থানবিন্যাস গণিত) নামক শাস্ত্রের সাথে সম্পর্কিত। বিশেষ করে, যে জালকব্যবস্থাগুলি শুধুমাত্র দ্বি-প্রান্তিক কলকৌশল বা ইলেকট্রনীয় উপাদান ধারণ করে, সেক্ষেত্রে বর্তনীর উপাদানের স্থানবিন্যাসকে গ্রাফ তত্ত্বের একটি প্রয়োগ হিসাবে দেখা যেতে পারে। স্থানবিন্যাসগত দৃষ্টিকোণ থেকে এই ধরনের বর্তনীর জালকব্যবস্থা বিশ্লেষণে জালকব্যবস্থার গ্রন্থিগুলি গ্রাফ তত্ত্বের শীর্ষবিন্দু এবং জালকব্যবস্থার শাখাগুলি গ্রাফ তত্ত্বের প্রান্ত নির্দেশ করে।

আদর্শ গ্রাফ তত্ত্বের সম্প্রসারণ ঘটিয়ে সক্রিয় উপাদানসমূহ এবং বহু-প্রান্তিক কলকৌশল, যেমন সমন্বিত বর্তনীর মতো ব্যাপারগুলি ব্যাখ্যা করা যায়। গ্রাফগুলিকে অসীম জালকব্যবস্থাগুলির বিশ্লেষণেও ব্যবহার করা যেতে পারে।

তথ্যসূত্র 

তড়িৎ প্রকৌশল
ইলেকট্রনিক প্রকৌশল
মালদ্বীপ জাতীয় অনূর্ধ্ব-২০ ফুটবল দল

মালদ্বীপ জাতীয় অনূর্ধ্ব-২০ ফুটবল দল, মালদ্বীপ অনূর্ধ্ব-২০ বা মালদ্বীপ অনূর্ধ্ব-২০ (গুলি) নামেও পরিচিত, মালদ্বীপ জাতীয় ফুটবল দলের ফিডার দল হিসাবে বিবেচিত হয় এবং মালদ্বীপের ফুটবল অ্যাসোসিয়েশন দ্বারা নিয়ন্ত্রিত হয়।

সাম্প্রতিক ফলাফল ও ফিক্সচার

আরও দেখুন
মালদ্বীপ জাতীয় ফুটবল দল

তথ্যসূত্র

বহিঃসংযোগ
মালদ্বীপ ফুটবল অ্যাসোসিয়েশন  - প্রাতিষ্ঠানিক ওয়েবসাইট

 

এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
২০২৪ সালে শেখ হাসিনার চীন সফর

চীনের প্রধানমন্ত্রী লি চিয়াং এর আমন্ত্রণে, বাংলাদেশের তৎকালীন প্রধানমন্ত্রী শেখ হাসিনা ৮ থেকে ১০ জুলাই, ২০২৪ পর্যন্ত চীন সফর করেন।

জুন মাসে, সাবেক প্রধানমন্ত্রী শেখ হাসিনা ভারত সফর করেছিলেন। তাই এই চীন সফরকেও তার চীন ও ভারতের মধ্যে মধ্যস্থতার সুযোগ খোঁজার একটি প্রচেষ্টা হিসেবে দেখা হচ্ছে।

পটভূমি 

২৪ জুন, বাংলাদেশে প্রধানমন্ত্রী শেখ হাসিনা চীনা কমিউনিস্ট পার্টির আন্তর্জাতিক বিভাগর মন্ত্রী লিউ জিয়ানচাও এর সাথে ঢাকায় সাক্ষাৎ করেন, যিনি একটি প্রতিনিধি দলের নেতৃত্বে বাংলাদেশ সফর করেন।

৪ জুলাই, ২০২৪ সালে, চীনের পররাষ্ট্র মন্ত্রণালয়ের মুখপাত্র মাও নিং নিয়মিত এক প্রেস কনফারেন্সে জানান যে, প্রধানমন্ত্রী শেখ হাসিনার এই সফর তার নতুন মেয়াদে চীনে প্রথম সফর। দুই নেতা ঐতিহ্যবাহী বন্ধুত্ব আরও গভীর করা, পারস্পরিক উপকারী সহযোগিতা সম্প্রসারণ এবং সাধারণ উদ্বেগের আন্তর্জাতিক ও আঞ্চলিক বিষয়গুলো নিয়ে গভীর মতবিনিময় করবেন। প্রধানমন্ত্রী শেখ হাসিনা চীন-বাংলাদেশ ব্যবসায়িক বাণিজ্য ও বিনিয়োগ সম্মেলনেও অংশগ্রহণ করবেন।

সফরসূচি 
প্রধানমন্ত্রী শেখ হাসিনা ৮ জুলাই, ২০২৪ সালে বেইজিং ক্যাপিটাল আন্তর্জাতিক বিমানবন্দর এ পৌঁছান।

৯ জুলাই, প্রধানমন্ত্রী শেখ হাসিনা এশিয়ান ইনফ্রাস্ট্রাকচার ইনভেস্টমেন্ট ব্যাংকের (এআইআইবি) প্রেসিডেন্ট জিন লিকুয়ান এর সাথে সহযোগিতা ও বিনিয়োগের বিষয়গুলো নিয়ে আলোচনা করেন। এরপর, প্রধানমন্ত্রী শেখ হাসিনা বেইজিংয়ের শাংরি-লা হোটেল এর চীন আন্তর্জাতিক প্রদর্শনী কেন্দ্রে "বাণিজ্য, ব্যবসা ও বিনিয়োগের সুযোগ" বিষয়ক বাংলাদেশ-চীন শীর্ষ সম্মেলনে অংশগ্রহণ করেন। বিকালে, তিনি ওয়াং হুনিং, চীনের জন রাজনৈতিক পরামর্শক সম্মেলনের জাতীয় কমিটির চেয়ারম্যান এর সাথে বেইজিংয়ে সাক্ষাৎ করেন। পরে, প্রধানমন্ত্রী তিয়ানআনমেন স্কোয়ারে জনগণের বীরদের স্মৃতিস্তম্ভ এ মাল্য অর্পণ করেন।

১০ জুলাই সকালে, প্রধানমন্ত্রী লি চিয়াং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে আলোচনা করেন। আলোচনা শেষে, দুই প্রধানমন্ত্রী নীতি বিনিময়, অর্থনীতি, বাণিজ্য ও বিনিয়োগ, ডিজিটাল অর্থনীতি, পরিদর্শন ও কোয়ারেন্টাইন, স্বাস্থ্যসেবা, শিক্ষা এবং মিডিয়া ক্ষেত্রে বেশ কয়েকটি দ্বিপাক্ষিক সহযোগিতা চুক্তির স্বাক্ষর প্রত্যক্ষ করেন। দুই পক্ষ চীন-বাংলাদেশ এফটিএ নিয়ে যৌথ সম্ভাব্যতা সমীক্ষার সমাপ্তি ঘোষণা করে এবং চীন-বাংলাদেশ বিনিয়োগ চুক্তি আপগ্রেড করার জন্য আলোচনা শুরু করার সিদ্ধান্ত নেয়। দুই পক্ষ ২০২৫ সালকে "চীন-বাংলাদেশ মানবিক বিনিময়ের বছর" হিসেবে মনোনীত করতে সম্মত হয়েছে। বিকালে, চীনের প্রেসিডেন্ট সি জিনপিং বেইজিংয়ের গ্রেট হল অফ দ্য পিপল এ বাংলাদেশের প্রধানমন্ত্রী শেখ হাসিনার সাথে সাক্ষাৎ করেন। দুই নেতা চীন-বাংলাদেশ সম্পর্ককে একটি "ব্যাপক কৌশলগত অংশীদারিত্বে" উন্নীত করার ঘোষণা দেন।

তথ্যসূত্র

শেখ হাসিনার প্রধানমন্ত্রীত্ব
২০২৪-এ বেইজিং
বাংলাদেশ–চীন সম্পর্ক
চীনে কূটনৈতিক সফর
শেখ হাসিনার প্রধানমন্ত্রিত্ব
গুপ্তসংকেত পরিদপ্তর

গুপ্তসংকেত পরিদপ্তর বা সাইফার বিভাগ  সমস্ত এনক্রিপ্ট করা এবং গোপনীয় যোগাযোগের জন্য দায়ী প্রতিরক্ষা মন্ত্রণালয়ের অধীন বাংলাদেশ সরকারের একটি বিশেষ বিভাগ।

ইতিহাস 
গুপ্তসংকেত পরিদপ্তর মন্ত্রিপরিষদ বিভাগ, স্বরাষ্ট্র মন্ত্রণালয়, পররাষ্ট্র মন্ত্রণালয়, বাংলাদেশ সেনাবাহিনী, বাংলাদেশ নৌবাহিনী, বাংলাদেশ বিমান বাহিনী, বাহিনী গোয়েন্দা মহাপরিচালক, বর্ডার গার্ড বাংলাদেশ, বাংলাদেশ কোস্ট গার্ড, জাতীয় নিরাপত্তা গোয়েন্দা, বাংলাদেশ পুলিশ-, বাংলাদেশ পুলিশের জেলা সুপার, বিভাগীয় কমিশনার এবং জেলা প্রশাসকদের সঙ্গে কাজ করে । 

২০১৬ সালের ডিসেম্বর মাসে, প্রতিরক্ষা মন্ত্রণালয়ের সংসদীয় স্থায়ী কমিটি সরকারকে সাইফার বিভাগে পরিবর্তন আনার সুপারিশ করে, যাতে পদোন্নতি এবং সুযোগের অভাবে দক্ষ ব্যক্তিদের ক্ষতি প্রতিরোধ করা যায়।

তথ্যসূত্র 

বাংলাদেশ সরকারের অধিদপ্তর
বাংলাদেশের সরকারি সংস্থা
ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
অ্যাওয়েকেনিং মিউজিক

অ্যাওয়েকেনিং মিউজিক (পূর্বে অ্যাওয়েকেনিং রেকর্ডস নামে পরিচিত ছিল) একটি ইংল্যান্ডভিত্তিক সঙ্গীত প্রযোজনা সংস্থা। এটি ২০০০ সালে ইংল্যান্ড ও মার্কিন যুক্তরাষ্ট্রের চারজন উদ্যোক্তা তৈরি করেছে।

অ্যাওয়েকেনিং মিউজিকের অ্যালবামসমূহ 

 লাইভ অ্যালবামসমূহ

শিল্পী 
 আলী মাগরেবী
 হ্যারিস জে.
 হুমুদ আল খুদার
 মেহের জেইন
 মেসুত কুর্তিস
 রাইফ
 ইসম বাছিরী

উল্লেখযোগ্য প্রাক্তন শিল্পী 
 হামজা নামিরা
 হামজা রবার্টসন
 ইরফান মাক্কি
 নাজিল আজমী
 সামি ইউসুফ
 তামির হোসনি
 বেন খান

জনহিতকর কার্যক্রম 
২০১২ সালে অ্যাওয়েকেনিং মিউজিক "সাউন্ড অব লাইট" দাতব্য কনসার্টে অংশ নেয়। ২০১৩ এবং ২০১৪ সালে রেকর্ড লেবেলটি শিল্পী মেহের জেইন, হামজা নামিরা, মেসুত কুর্তিস, রাইফ এবং ইরফান মাক্কির সহায়তায় ইসলামিক রিলিফ, হিউম্যান আপিল এবং বিশ্বজুড়ে অন্যান্য দাতব্য সংস্থার সাথে সমন্বয় করে দাতব্য কনসার্ট আয়োজনে সহায়তা করে।

তথ্যসূত্র

বহিঃসংযোগ 
 

 
ইসলামি সঙ্গীত
২০০৩-এ যুক্তরাজ্যে প্রতিষ্ঠিত
২০০৩-এ প্রতিষ্ঠিত রেকর্ড লেবেল
ইসলামি রেকর্ড লেবেল
ব্রিটিশ স্বাধীন রেকর্ড লেবেল
সূয়াপুর নান্নার স্কুল এন্ড কলেজ

{{তথ্যছক বিদ্যালয়
| name = সূয়াপুর নান্নার স্কুল এন্ড কলেজ
| image =
| motto = প্রভু আমাকে জ্ঞান দাও
| location = সূয়াপুর, ধামরাই উপজেলা, ঢাকা, বাংলাদেশ
| address =
| region = 
| city =
| postcode = ১৮২০
| country =
| type = এমপিওভুক্ত
| established = 
| founder = বাবু পূর্ণেন্দু নাথ চক্রবর্তী
| school_board = ঢাকা শিক্ষা বোর্ড
বাংলাদেশ কারিগরি শিক্ষা বোর্ড
| headmaster = আনোয়ারুল ইসলাম তালুকদার<ref>

সূয়াপুর নান্নার স্কুল এন্ড কলেজ () ঢাকা জেলার ধামরাই উপজেলার সূয়াপুর ইউনিয়নে অবস্থিত একটি শিক্ষা প্রতিষ্ঠান।

ইতিহাস 
বিদ্যালয়টি ১৯৩২ সালের ০১ জানুয়ারি বাবু পূর্ণেন্দু নাথ চক্রবর্তী ঢাকা জেলার ধামরাই উপজেলার সূয়াপুর ইউনিয়নে প্রতিষ্ঠা করেছিলেন।

তথ্যসূত্র

বহিঃসংযোগ 

ঢাকা জেলার বিদ্যালয়
ঢাকার বিদ্যালয়
১৯৪১-এ প্রতিষ্ঠিত
বাংলাদেশের বিদ্যালয়
১৯৪১-এ প্রতিষ্ঠিত শিক্ষাপ্রতিষ্ঠান
মাহদি বুকামির

মাহদি বুকামির (; জন্ম: ২৬ জানুয়ারি ২০০৪) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে বেলজীয় ক্লাব শার্লেরোয়া এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

২০২১ সালে, বুকামির মরক্কো অনূর্ধ্ব-১৮ দলের হয়ে মরক্কোর বয়সভিত্তিক পর্যায়ে অভিষেক করেছেন।

প্রারম্ভিক জীবন
মাহদি বুকামির ২০০৪ সালের ২৬শে জানুয়ারি তারিখে বেলজিয়ামের জেমেপ সুর সঁব্রে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বুকামির বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২১ সালের ৭ই সেপ্টেম্বর তারিখে তিনি নরওয়ে অনূর্ধ্ব-১৮ দলের বিরুদ্ধে ম্যাচে মরক্কো অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বুকামির ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

তথ্যসূত্র

বহিঃসংযোগ
 

২০০৪-এ জন্ম
জীবিত ব্যক্তি
বেলজীয় ফুটবলার
মরক্কী ফুটবলার
ফুটবল রক্ষণভাগের খেলোয়াড়
রয়্যাল শার্লেরোয়া স্পোর্টিং ক্লাবের খেলোয়াড়
বেলজিয়ামের আন্তর্জাতিক যুব ফুটবলার
মরক্কোর আন্তর্জাতিক যুব ফুটবলার
বেলজিয়ামের অনূর্ধ্ব-১৯ আন্তর্জাতিক ফুটবলার
মরক্কোর অনূর্ধ্ব-২৩ আন্তর্জাতিক ফুটবলার
২০২৪ গ্রীষ্মকালীন অলিম্পিকের ফুটবলার
২০২৪ গ্রীষ্মকালীন অলিম্পিকের পদক বিজয়ী
ফুটবলে অলিম্পিক পদক বিজয়ী
বেলজীয় প্রো লিগের খেলোয়াড়
পুরুষ ফুটবল রক্ষণভাগের খেলোয়াড়
সাইপ্রাসীয় প্রথম বিভাগের খেলোয়াড়
আদিল তাহিফ

আদিল তাহিফ (; জন্ম: ২৪ ফেব্রুয়ারি ২০০১) হলেন একজন মরক্কী পেশাদার ফুটবল খেলোয়াড়। তিনি বর্তমানে মরক্কী ক্লাব বেরকান এবং মরক্কো জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৮ সালে, তাহিফ মরক্কো অনূর্ধ্ব-২০ দলের হয়ে মরক্কোর বয়সভিত্তিক পর্যায়ে অভিষেক করেছেন।

প্রারম্ভিক জীবন 
আদিল তাহিফ ২০০১ সালের ২৪শে ফেব্রুয়ারি তারিখে মরক্কোর কাসাব্লাঙ্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
তাহিফ মরক্কো অনূর্ধ্ব-২০ এবং মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০১৮ সালের ২২শে জুন তারিখে তিনি ইতালি অনূর্ধ্ব-২০ দলের বিরুদ্ধে ম্যাচে মরক্কো অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। তাহিফ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

তথ্যসূত্র

বহিঃসংযোগ 
 

২০০১-এ জন্ম
জীবিত ব্যক্তি
মরক্কী ফুটবলার
ফুটবল রক্ষণভাগের খেলোয়াড়
বেরকান স্পোর্টস রেনেসাঁর খেলোয়াড়
মরক্কোর আন্তর্জাতিক যুব ফুটবলার
মরক্কোর অনূর্ধ্ব-২০ আন্তর্জাতিক ফুটবলার
মরক্কোর অনূর্ধ্ব-২৩ আন্তর্জাতিক ফুটবলার
২০২৪ গ্রীষ্মকালীন অলিম্পিকের ফুটবলার
২০২৪ গ্রীষ্মকালীন অলিম্পিকের পদক বিজয়ী
ফুটবলে অলিম্পিক পদক বিজয়ী
বেনিয়ামিন বুশুয়ারি

বেনিয়ামিন বুশুয়ারি (; জন্ম: ১৩ নভেম্বর ২০০১) হলেন একজন বেলজীয়–মরক্কী পেশাদার ফুটবল খেলোয়াড়। তিনি বর্তমানে ফরাসি ক্লাব সেঁত-এতিয়েন এবং মরক্কো জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০২২ সালে, বুশুয়ারি মরক্কো অনূর্ধ্ব-২৩ দলের হয়ে মরক্কোর বয়সভিত্তিক পর্যায়ে অভিষেক করেছেন।

প্রারম্ভিক জীবন
বেনিয়ামিন বুশুয়ারি ২০০১ সালের ১৩ই নভেম্বর তারিখে বেলজিয়ামের বর্গারহাউটে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বুশুয়ারি মরক্কো অনূর্ধ্ব-২৩ দলের হয়ে খেলার মাধ্যমে মরক্কোর প্রতিনিধিত্ব করেছেন। ২০২২ সালের ২২শে সেপ্টেম্বর তারিখে তিনি সেনেগাল অনূর্ধ্ব-২৩ দলের বিরুদ্ধে ম্যাচে মরক্কো অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বুশুয়ারি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মরক্কো অলিম্পিক দলে স্থান পেয়েছেন।

তথ্যসূত্র

বহিঃসংযোগ

 

২০০১-এ জন্ম
জীবিত ব্যক্তি
বেলজীয় ফুটবলার
মরক্কী ফুটবলার
ফুটবল মধ্যমাঠের খেলোয়াড়
সেঁত-এতিয়েন স্পোর্টস অ্যাসোসিয়েশনের খেলোয়াড়
মরক্কোর আন্তর্জাতিক যুব ফুটবলার
মরক্কোর অনূর্ধ্ব-২৩ আন্তর্জাতিক ফুটবলার
২০২৪ গ্রীষ্মকালীন অলিম্পিকের ফুটবলার
২০২৪ গ্রীষ্মকালীন অলিম্পিকের পদক বিজয়ী
ফুটবলে অলিম্পিক পদক বিজয়ী
পুরুষ ফুটবল মধ্যমাঠের খেলোয়াড়
এরস্টে ডিভিজির খেলোয়াড়
লিগ ১-এর খেলোয়াড়
লিগ ২-এর খেলোয়াড়
ফ্রান্সে বেলজীয় প্রবাসী ক্রীড়াবিদ
আই বিলিভ (ইরফান মাক্কির অ্যালবাম)

আই বিলিভ কানাডীয় মুসলিম গায়ক ও গীতিকার ইরফান মাক্কির অ্যাওয়েকেনিং মিউজিকের দ্বিতীয় স্টুডিও অ্যালবাম। অ্যালবামটি ২০১১ সালের ২৮ জুলাই প্রকাশিত হয়।

ট্র্যাক তালিকা 
অ্যালবামের মূল সংস্করণে ১৩টি ট্র্যাক রয়েছে।

তথ্যসূত্র 

২০১১-এর অ্যালবাম
অ্যাওয়েকেনিং মিউজিকের অ্যালবাম
আরবি ভাষার অ্যালবাম
ইরফান মাক্কির অ্যালবাম
আরশাদ নাদিম

আরশাদ নাদিম (জন্ম ২য় জানুয়ারি, ১৯৯৭) একজন পাকিস্তানি জ্যাভলিন থ্রো (বর্শা নিক্ষেপ) খেলোয়াড়। ২০২৪ সালে গ্রীষ্মকালীন অলিম্পিক প্রতিযোগিতায় স্বর্ণপদক জয় করবার পর তিনি বিশ্বব্যাপী আলোচনায় আসেন। স্বর্ণপদক জয়ের সাথে সাথে ৯২.৯৭ মিটার (৩০৫ ফুট) জ্যাভলিন ছুঁড়ে তিনি একটি অলিম্পিক রেকর্ড স্থাপন করেন। তাঁর এই স্বর্ণপদক বিজয় পাকিস্তানকে গত ৩২ পর অলিম্পিকে স্বর্ণপদক এনে দেয়।

প্রারম্ভিক জীবন 
আরশাদ নাদিম পাকিস্তানের পাঞ্জাব প্রদেশের মিয়া চান্নুতে একটি পাঞ্জাবি পরিবারে জন্মগ্রহণ করেন। পরিবারটি সুখেরা রাজপুত সম্প্রদায়ের অন্তর্গত। তিনি আট ভাইবোনের মধ্যে তৃতীয়। নাদিম তার প্রারম্ভিক স্কুল বছর থেকে একটি ব্যতিক্রমী বহুমুখী ক্রীড়াবিদ ছিলেন। তিনি সমস্ত খেলাতেই অংশগ্রহণ করলেও তাঁর মূল পছন্দের ছিল ক্রিকেট, ফুটবল, ব্যাডমিন্টন ও অ্যাথলেটিক্স। ক্রিকেট ছিল তার আবেগ। আরশাদ নাদিম জেলা স্তরের টেপ বল ক্রিকেট টুর্নামেন্টেও খেলেছেন। স্কুলে সপ্তম শ্রেণিতে ভর্তি হওয়ার পর, নাদিম একটি অ্যাথলেটিক্স প্রতিযোগিতার সময় রাশেদ আহমদ সাকির নজরে পড়ে। সাকি প্রতিভাশালী ক্রীড়াবিদদের খুঁজে বের করা এবং তাদের গড়ে তোলার জন্য বিখ্যাত ছিলেন। এবং এর পরেই নাদিমকে প্রশিক্ষণ দেওয়া শুরু করেন।

পাকাপাকি ভাবে জ্যাভলিন থ্রো শুরু করার আগে নাদিম শটপুট এবং ডিসকাস থ্রোও খেলতেন। পাঞ্জাব যুব উৎসবে তিনি পরপর স্বর্ণপদক জয়লাভ করেন এবং পাকিস্তানের একটি আন্ত: বোর্ড মিট প্রতিযোগিতা তাকে জাতীয় স্তরে তুলে আনে। তারপর তিনি পাকিস্তানের সমস্ত অগ্রণী প্রাদেশিক বোর্ড গুলো থেকে অফার পেতে থাকেন, তাদের মধ্যে পাকিস্তান সেনাবাহিনী, পাকিস্তান বিমানবাহিনী, এবং পাকিস্তানের জল ও বিদ্যুৎ উন্নয়ন কর্তৃপক্ষও ছিল। তার বাবা, মুহাম্মদ আশরাফ, নাদিম কে জ্যাভলিন নিক্ষেপের খেলায় অংশগ্রহণ করতে পরামর্শ দিয়েছিলেন। নাদিম প্রথম জীবনে ক্রিকেটার হতে চাইলেও পরবর্তীকালে তিনি নিজের মন বদল করে জ্যাভলিনে মনোনিবেশ করেন। নাদিম পরে নিজেই স্বীকার করেছেন এটাই তাঁর সাথে ঘটা সর্বোত্তম ঘটনা।

ব্যক্তিগত জীবন 
আরশাদ নাদিম বিবাহিত। তার একটি মেয়ে ও এক ছেলে রয়েছে। তিনি একজন ধর্মপ্রাণ মুসলমান। নাদিম নিজেকে একজন অত্যন্ত লাজুক প্রকৃতির বলে মনে করেন।

তার কোচ সালমান ইকবাল বাট যিনি পাকিস্তানের একজন জাতীয় পর্যায়ের ডিসকাস থ্রোয়ার তিনি নাদিম সম্পর্কে বলতে গিয়ে বলেন যে নাদিম একজন শ্রদ্ধাশীল এবং অনুগত অ্যাথলিট যে সবসময় কোচের কথা মেনে চলে। তিনি আরও বলেন যে নাদিম মনোযোগী এবং নাদিম কখনোই তাঁর ব্যর্থতাকে বেশিদিন আঁকড়ে বসে থাকেনা।

তথ্যসূত্র 
শুরু করে করবার আগে 

 

১৯৯৭-এ জন্ম
২০২৪ গ্রীষ্মকালীন অলিম্পিকের পদক বিজয়ী
২০১৮ এশিয়ান গেমসের পদক বিজয়ী
লিউকোনিচিয়া

লিউকোনিচিয়া ( Leukonychia/ Leuconychia ) হলো একটি পরিভাষা যা চিকিৎসাবিদ্যায় ব্যবহৃত হয়। এটি নখের বিবর্ণ সাদা অংশকে বুঝাতে ব্যবহার করা হয়।   এটি গ্রিক শব্দ leuko 'সাদা' এবং onyx 'নখ' থেকে উদ্ভূত। এটির সবচেয়ে সাধারণ কারণ হলো নখের গোড়ায় (ম্যাট্রিক্স) আঘাত যেখান থেকে নখ গঠিত হয়।

তথ্যসূত্র 

ত্বকের উপাঙ্গের অবস্থা
কুবরাভিয়া তরিকা

কুবরাভিয়া তরিকা () বা কুবরাভি তরিকা, যাকে কুবরাভি হামাদানি বা হামাদানি কুবরা নামেও পরিচিত,  এমন একটি সুফি তরিকা যার আধ্যাত্মিক ধারা (সিলসিলা)মূলত  হযরত আলী (রা.), যিনি ছিলেন নবী মুহাম্মদের (সা.) চাচাতো ভাই, জামাতা এবং প্রথম ইমাম, হয়ে ইসলামের নবী হযরত মুহাম্মদ (সা.) এর সাথে গিয়ে মিলিত হয়। বেশিরভাগ সুফি তরিকাতের মতোই, কুবরাভিয়া তরিকাতও আলী (রা.) থেকে তাদের আধ্যাত্মিক ধারা গঠন করে। এই তরিকাটির নামকরণ করা হয়েছে এই তরিকার প্রতিষ্ঠাতা নাজমুদ্দীন কুবরার নামানুসারে, যিনি খোয়ারিজম রাজবংশের অধীনে কুনিয়া-উরগেঞ্চে (বর্তমান তুর্কমেনিস্তান) বাস করতেন। ১২২১ সালে মঙ্গোলরা কুনিয়া-উরগেঞ্চ দখল করে এবং নাজমুদ্দিন কুবরাসহ বেশিরভাগ জনগণকে হত্যা করে।

শাখা

উল্লেখযোগ্য কুবরাবিয়া 

 নাজম আল-দিন রাজি দায়া (1177-1256)
 সাঈদ আল-দিন আল-হামুওয়াই (1190-1260)
 সাইফ আল-দিন বাখারজি (1190-1261)
 আমির সুলতান (1368-1429)

তথ্যসূত্র

আরও পড়া 

 এনসাইক্লোপিডিয়া ইরানিকা: কুবরাইয়া - দ্য অর্ডার

বহিঃসংযোগ 

 কুবরাইয়া তরিকা  (kubrawi.org)
 কুবরাইয়া তরিকা
 সুফিয়া ইমামিয়া নূরবখশিয়া
 ডঃ অ্যালান গডলাসের ওয়েবসাইট (জর্জিয়া বিশ্ববিদ্যালয়)
 মক্তব তরিঘাট ওভেসি শাহমঘসৌদি (নূরবখশী কুবরাবী)

সুফি তরিকা
সুফিবাদ
ভারতে সুফিবাদ
শাযিলিয়া

শাযিলিয়া তরিকা (    )  একটি সুফি তরিকা বা আধ্যাত্মিক পথ। শাযিলিয়া তরিকা ১৩শ শতকে আবু আল-হাসান আল-শাযিলি প্রতিষ্ঠা করেন এবং এটি বিশ্বের লক্ষ লক্ষ মানুষ অনুসরণ করে আসছেন। শাযিলিয়া তরিকার অনেক অনুসারী ( (আরবি মুরিদ, "অনুসন্ধানী")) শাযিলি নামে পরিচিত।

শাখা

প্রভাব

আধ্যাত্মিক শাজরা

এছাড়াও দেখুন 

 চিশতী
 কাদিরিয়া
 ওয়াজিফা জাররুকিয়া

বহিঃসংযোগ 

 শাযিলিয়া তরিকা, শাযিলিয়া তরিকার তথ্য। নুহ কেলার।
 ফাসিয়া শাখা 
 মুহাম্মদ আল-জামাল
 শাযিলিয়া দারকাভি 'আলাউই শাখা
 ভার্জিনিয়ার শার্লটসভিলে অবস্থিত সবুজ মাউন্টেন শাখার হৃদয়ের প্রশান্তি এবং আলোকসজ্জার জন্য শদ্ধধুলি স্কুল
 দারকাভি শাখার মুহাম্মদ ইবনুল হাবিবের জীবনী 
    শাযিলিয়া হিসেবে তারিকা বুরহানিয়া
 শাযিলিয়া অর্ডারের প্রতিষ্ঠাতা
 ফ্রান্সের আভিগননে অবস্থিত নাশিদ গ্রুপ।
 Ba`alawi.com Ba'alawi.com | ইসলাম এবং আলাউয়ীন বংশের জন্য নির্দিষ্ট সম্পদ।
 ডক্টর গডলাসের সুফিজম ওয়েবসাইটের শাহদিলি বিভাগ। শাধিলীর বিভিন্ন শাখা নিয়ে আলোচনা করেন।
 শাইখ ইবনে আতাআল্লাহর শিক্ষার প্রাসঙ্গিকতা ও সৌন্দর্য

আফ্রিকায় সুফিবাদ
আরবি ভাষার লেখা থাকা নিবন্ধ
সুফিবাদ
সুফি তরিকা
তরিকা
ভারতে সুফিবাদ
ইসলাম
আলজেরিয়া
সুফি দর্শন
সুফি